title: 2009/302/ES: Rozhodnutie Rady z  21. mája 2008 o podpísaní a predbežnom vykonávaní Dohody medzi Európskym spoločenstvom a Pakistanskou islamskou republikou o určitých aspektoch leteckých služieb

text:
               31.3.2009

               SK

               Úradný vestník Európskej únie

               L 84/33

         ROZHODNUTIE RADY
   z 21. mája 2008
   o podpísaní a predbežnom vykonávaní Dohody medzi Európskym spoločenstvom a Pakistanskou islamskou republikou o určitých aspektoch leteckých služieb
   (2009/302/ES)
   RADA EURÓPSKEJ ÚNIE,
   so zreteľom na Zmluvu o založení Európskeho spoločenstva, a najmä na jej článok 80 ods. 2 v spojení s jej článkom 300 ods. 2 prvým pododsekom prvou vetou,
   so zreteľom na návrh Komisie,
   keďže:

               (1)

               Rada 5. júna 2003 poverila Komisiu na začatie rokovaní s tretími krajinami o nahradení určitých ustanovení v platných dvojstranných dohodách dohodou so Spoločenstvom.

               (2)

               Komisia v mene Spoločenstva dojednala s Pakistanom dohodu o určitých aspektoch leteckých služieb v súlade s postupmi a usmerneniami uvedenými v prílohe k rozhodnutiu Rady z 5. júna 2003, ktorým sa Komisia poveruje otvorením rokovaní s tretími krajinami o nahradení určitých ustanovení v existujúcich bilaterálnych dohodách dohodou Spoločenstva.

               (3)

               S výhradou jej možného uzavretia k neskoršiemu dátumu by sa dohoda dojednaná Komisiou mala podpísať a predbežne vykonávať,

         ROZHODLA TAKTO:
   Článok 1
   Týmto sa v mene Spoločenstva schvaľuje podpísanie Dohody medzi Európskym spoločenstvom a Pakistanskou islamskou republikou o určitých aspektoch leteckých služieb, s výhradou rozhodnutia Rady o uzavretí uvedenej dohody.
   Text dohody je pripojený k tomuto rozhodnutiu.
   Článok 2
   Týmto sa predseda Rady poveruje určiť osobu(-y) splnomocnenú(-é) podpísať dohodu v mene Spoločenstva.
   Článok 3
   Do nadobudnutia jej platnosti sa dohoda vykonáva predbežne od prvého dňa prvého mesiaca nasledujúceho po dni, keď si strany navzájom oznámia ukončenie postupov potrebných na tento účel.
   Článok 4
   Týmto sa predseda Rady poveruje vydať oznámenie podľa článku 8 ods. 2 dohody.

      V Bruseli 21. mája 2008

            Za Radu

            predseda

         M. ZVER

    ---documentbreak---

               31.3.2009

               SK

               Úradný vestník Európskej únie

               L 84/34

         DOHODA
   medzi Európskym spoločenstvom a Pakistanskou islamskou republikou o určitých aspektoch leteckých dopravných služieb
   EURÓPSKE SPOLOČENSTVO
   na jednej strane a
   PAKISTANSKÁ ISLAMSKÁ REPUBLIKA (ďalej len „Pakistan“)
   na druhej strane
   (ďalej len „strany“),
   BERÚC NA VEDOMIE, že určité ustanovenia dvojstranných dohôd o leteckých dopravných službách medzi niekoľkými členskými štátmi Európskeho spoločenstva a Pakistanskou islamskou republikou treba uviesť do súladu s právnymi predpismi Spoločenstva,
   BERÚC NA VEDOMIE, že Európske spoločenstvo má výlučnú právomoc v súvislosti s niektorými aspektmi, ktoré môžu byť zahrnuté v dvojstranných dohodách o leteckých dopravných službách medzi členskými štátmi Európskeho spoločenstva a tretími krajinami,
   BERÚC NA VEDOMIE, že podľa právnych predpisov Európskeho spoločenstva leteckí dopravcovia Spoločenstva so sídlom v niektorom členskom štáte majú právo na nediskriminačný prístup k letovým trasám medzi členskými štátmi Európskeho spoločenstva a tretími krajinami,
   SO ZRETEĽOM na dohody medzi Európskym spoločenstvom a štyrmi krajinami uvedené v prílohe III, ktoré umožňujú príslušníkom týchto tretích krajín získať vlastnícky podiel v spoločnostiach leteckých dopravcov, ktorí majú licenciu v súlade s právom Európskeho spoločenstva,
   UZNÁVAJÚC, že všetky záležitosti týkajúce sa dvojstranných dohôd o leteckých dopravných službách medzi členskými štátmi Európskeho spoločenstva a Pakistanskou islamskou republikou sa musia úplne zosúladiť s právnymi predpismi oboch strán s cieľom vytvoriť pevný právny základ leteckých dopravných služieb realizovaných medzi Európskym spoločenstvom a Pakistanskou islamskou republikou a zachovať kontinuitu týchto leteckých dopravných služieb,
   BERÚC NA VEDOMIE, že nie je potrebné, aby sa táto dohoda vzťahovala na ustanovenia dvojstranných dohôd medzi členskými štátmi Európskeho spoločenstva a Pakistanskou islamskou republikou o leteckých službách, ktoré nie sú v rozpore s právnymi predpismi Európskeho spoločenstva a Pakistanu,
   UZNÁVAJÚC, že ustanovenia dvojstranných dohôd o leteckých službách uzatvorených medzi členskými štátmi Európskeho spoločenstva a Pakistanskou islamskou republikou, ktoré i) si vyžadujú alebo uprednostňujú prijatie dohôd medzi spoločnosťami, prijatie rozhodnutí združeniami spoločností alebo zosúladené postupy, ktoré zabraňujú, narúšajú alebo obmedzujú hospodársku súťaž medzi leteckými dopravcami na príslušných trasách, alebo ii) posilňujú účinky každej takejto dohody, rozhodnutia alebo zosúladeného postupu, alebo iii) delegujú na leteckých dopravcov alebo iných súkromných prevádzkovateľov zodpovednosť za prijatie opatrení, ktoré zabraňujú hospodárskej súťaži medzi leteckými dopravcami na príslušných trasách, narúšajú ju alebo ju obmedzujú, môžu narúšať pravidlá hospodárskej súťaže platné pre spoločnosti,
   BERÚC NA VEDOMIE, že Európske spoločenstvo nezamýšľa v rámci týchto rokovaní zvýšiť celkový objem leteckej dopravy medzi Európskym spoločenstvom a Pakistanskou islamskou republikou, ovplyvniť rovnováhu medzi leteckými dopravcami Spoločenstva a leteckými dopravcami Pakistanskej islamskej republiky, ani zmeniť a doplniť ustanovenia súčasných dvojstranných dohôd o leteckých službách, ktoré sa týkajú dopravných práv,
   DOHODLI SA TAKTO:
   Článok 1
   Všeobecné ustanovenia
   1.   Na účely tejto dohody „členské štáty“ znamenajú členské štáty Európskeho spoločenstva.
   2.   Odkazy v každej z dohôd uvedených v prílohe I na občanov členského štátu, ktorý je stranou takejto dohody, sa považujú za odkazy na občanov členských štátov Európskeho spoločenstva.
   3.   Keď je v dohodách uvedených v prílohe I uvedený odkaz na leteckých dopravcov alebo letecké dopravné spoločnosti členského štátu, ktorý je stranou takejto dohody, chápe sa ako odkaz na leteckých dopravcov alebo letecké dopravné spoločnosti určené týmto členským štátom.
   Článok 2
   Určenie členským štátom
   1.   Ustanovenia v odsekoch 2 a 3 tohto článku nahrádzajú príslušné ustanovenia v článkoch uvedených v prílohe II písm. a) a b) týkajúce sa určenia leteckého dopravcu príslušným členským štátom, jeho oprávnení a povolení vydaných Pakistanskou islamskou republikou a zamietnutia, zrušenia, dočasného pozastavenia alebo obmedzenia oprávnení alebo povolení leteckého dopravcu.
   2.   Keď členský štát určí leteckého dopravcu, Pakistanská islamská republika udelí bezodkladne príslušné oprávnenia a povolenia, pokiaľ:

               i)

               letecký dopravca je usadený podľa Zmluvy o založení Európskeho spoločenstva na území štátu, ktorý ho menoval podľa Zmluvy o založení Európskeho spoločenstva, a má platnú prevádzkovú licenciu v súlade s právnymi predpismi Európskeho spoločenstva a

               ii)

               členský štát zodpovedný za vydávanie osvedčenia leteckého prevádzkovateľa vykonáva a udržiava účinnú regulačnú kontrolu leteckého dopravcu a v určení je jasne uvedený príslušný orgán civilného letectva a

               iii)

               leteckého dopravcu priamo alebo väčšinovo vlastnia a účinne kontrolujú členské štáty a/alebo štátni príslušníci členských štátov a/alebo iné štáty uvedené v prílohe III a/alebo štátni príslušníci týchto iných štátov a

               iv)

               letecký dopravca má hlavné miesto podnikania na území členského štátu, ktorý mu udelil platnú prevádzkovú licenciu.

         3.   Pakistanská islamská republika môže zamietnuť, zrušiť, dočasne pozastaviť alebo obmedziť oprávnenia alebo povolenia leteckého dopravcu určeného členským štátom v prípade, že:

               i)

               letecký dopravca nie je usadený podľa Zmluvy o založení Európskeho spoločenstva na území členského štátu, ktorý ho menoval podľa Zmluvy o založení Európskeho spoločenstva, alebo nemá platnú prevádzkovú licenciu v súlade s právom Európskeho spoločenstva, alebo

               ii)

               členský štát zodpovedný za vydávanie osvedčenia leteckého prevádzkovateľa nevykonáva a neudržiava účinnú regulačnú kontrolu leteckého dopravcu, alebo v určení nie je jasne uvedený príslušný orgán civilného letectva, alebo

               iii)

               leteckého dopravcu priamo alebo väčšinovo nevlastnia alebo účinne nekontrolujú členské štáty a/alebo štátni príslušníci členských štátov a/alebo iné štáty uvedené v prílohe III a/alebo štátni príslušníci týchto iných štátov, alebo

               iv)

               letecký dopravca nemá hlavné miesto podnikania na území členského štátu, ktorý mu udelil platnú prevádzkovú licenciu, alebo

               v)

               letecký prepravca je už oprávnený vykonávať činnosť podľa dvojstrannej dohody medzi Pakistanskou islamskou republikou a iným členským štátom, a že vykonávaním obchodných práv na leteckú prepravu podľa tejto dohody na trase, ktorá zahŕňa úsek v tomto inom členskom štáte, by sa obchádzali obmedzenia, ktoré na obchodné práva na leteckú prepravu uvalila táto iná dohoda, alebo

               vi)

               určený letecký dopravca je držiteľom osvedčenia leteckého prevádzkovateľa, ktorý vydal členský štát, s ktorým Pakistanská islamská republika nemá dvojstrannú dohodu o leteckých dopravných službách, a daný členský štát zamietol prepravné práva alebo súvisiace obchodné príležitosti leteckému dopravcovi s osvedčením vydaným Pakistanskou islamskou republikou.

         4.   Pri vykonávaní svojho práva podľa odseku 3 Pakistanská islamská republika nesmie robiť rozdiely medzi leteckými dopravcami Spoločenstva na základe ich štátnej príslušnosti za predpokladu, že vyhovujú uvedeným požiadavkám.
   Článok 3
   Bezpečnosť
   1.   Ustanoveniami odseku 2 tohto článku sa dopĺňajú zodpovedajúce ustanovenia článkov uvedených v prílohe II písm. c).
   2.   V prípade, že členský štát určil leteckého dopravcu, ktorého regulačnú kontrolu vykonáva a udržiava iný členský štát, vzťahujú sa práva Pakistanskej islamskej republiky vyplývajúce z ustanovení o bezpečnosti v dohode medzi členským štátom, ktorý určil leteckého dopravcu, a Pakistanskou islamskou republikou rovnako aj na bezpečnostné normy, ktoré takýto iný členský štát prijal, vykonal alebo udržiaval, ako aj na prevádzkové oprávnenie dotknutého leteckého dopravcu.
   Článok 4
   Tarify za prepravu v rámci Európskeho spoločenstva
   1.   Ustanoveniami odseku 2 tohto článku sa dopĺňajú zodpovedajúce ustanovenia článkov uvedených v prílohe II písm. d).
   2.   Sadzby, stanovené leteckým dopravcom (leteckými dopravcami) určeným(-i) Pakistanskou islamskou republikou v súlade s dohodou uvedenou v prílohe I, ktorá obsahuje ustanovenie uvedené v prílohe II písm. d) pre prepravu uskutočnenú len v rámci Európskeho spoločenstva, podliehajú právu Európskeho spoločenstva. Právne predpisy Európskeho spoločenstva sa uplatňujú na nediskriminačnom základe.
   Článok 5
   Zlučiteľnosť s pravidlami hospodárskej súťaže
   1.   Bez ohľadu na akékoľvek iné ustanovenie, ktoré je s týmto v rozpore, sa žiadnym ustanovením dohôd uvedených v prílohe I nesmie i) uprednostňovať prijatie dohôd medzi spoločnosťami, prijatie rozhodnutí združeniami spoločností alebo zosúladenie postupov, ktoré zabraňujú hospodárskej súťaži alebo ju narúšajú, či obmedzujú, ii) posilňovať účinky každej takejto dohody, rozhodnutia alebo zosúladeného postupu, ani iii) delegovať na súkromné hospodárske subjekty zodpovednosť za opatrenia, ktoré zabraňujú hospodárskej súťaži, narúšajú ju alebo ju obmedzujú.
   2.   Ustanovenia dohôd, ktorých zoznam obsahuje príloha I a ktoré nie sú zlučiteľné s odsekom 1 tohto článku, sa neuplatňujú.
   Článok 6
   Prílohy k dohode
   Prílohy k tejto dohode tvoria jej neoddeliteľnú súčasť.
   Článok 7
   Revízia alebo zmena a doplnenie
   Strany môžu túto dohodu kedykoľvek po vzájomnej dohode revidovať alebo zmeniť a doplniť. Každá zo strán môže kedykoľvek požiadať o konzultácie s cieľom preskúmať alebo zmeniť a doplniť túto dohodu po vzájomnom súhlase a druhá strana odpovie na takúto žiadosť najneskôr 60 (šesťdesiat) dní po požiadaní o konzultácie.
   Článok 8
   Nadobudnutie platnosti a predbežné vykonávanie
   1.   Táto dohoda nadobúda platnosť po tom, keď si strany navzájom písomne oznámia, že ich príslušné vnútorné postupy, ktoré sú potrebné na nadobudnutie platnosti dohody, boli ukončené.
   2.   Bez ohľadu na ustanovenia odseku 1 sa strany dohodli na predbežnom vykonávaní tejto dohody od prvého dňa mesiaca nasledujúceho po dátume, keď si strany navzájom oznámia ukončenie postupov potrebných na tento účel.
   3.   Dohody a iné dojednania medzi členskými štátmi a Pakistanskou islamskou republikou, ktoré v deň podpisu tejto dohody ešte nenadobudli platnosť a predbežne sa nevykonávajú, sú uvedené v prílohe I písm. b). Táto dohoda sa vykonáva na všetky takéto dohody a dojednania po tom, ako nadobudnú platnosť alebo sa začnú predbežne vykonávať.
   Článok 9
   Skončenie platnosti dohody
   1.   V prípade, že sa skončí platnosť dohody uvedenej v prílohe I, skončí sa súčasne platnosť všetkých ustanovení tejto dohody súvisiacich s príslušnou dohodou uvedenou v prílohe I.
   2.   V prípade, že sa skončí platnosť všetkých dohôd uvedených v prílohe I, skončí sa súčasne platnosť tejto dohody.

      NA DÔKAZ TOHO splnomocnení zástupcovia, riadne poverení na tento účel, podpísali túto dohodu.
      V Bruseli v dvoch vyhotoveniach dňa dvadsiateho štvrtého februára dvetisícdeväť v anglickom, bulharskom, českom, dánskom, estónskom, fínskom, francúzskom, gréckom, holandskom, litovskom, lotyšskom, maďarskom, maltskom, nemeckom, poľskom, portugalskom, rumunskom, talianskom, slovenskom, slovinskom, španielskom a švédskom jazyku.

         За Европейската общност
         Por la Comunidad Europea
         Za Evropské společenství
         For Det Europæiske Fællesskab
         Für die Europäische Gemeinschaft
         Euroopa Ühenduse nimel
         Για την Ευρωπαϊκή Κοινότητα
         For the European Community
         Pour la Communauté européenne
         Per la Comunità europea
         Eiropas Kopienas vārdā
         Europos bendrijos vardu
         Az Európai Közösség részéről
         Għall-Komunità Ewropea
         Voor de Europese Gemeenschap
         W imieniu Wspólnoty Europejskiej
         Pela Comunidade Europeia
         Pentru Comunitatea Europeană
         Za Európske spoločenstvo
         Za Evropsko skupnost
         Euroopan yhteisön puolesta
         För Europeiska gemenskapen

         За Ислямска република Пакистан
         Por la República Islámica de Pakistán
         Za Pákistánskou islámskou republiku
         For Den Islamiske Republik Pakistan
         Für die Islamische Republik Pakistan
         Pakistani Islamivabariigi nimel
         Για την Ισλαμική Δημοκρατία του Πακιστάν
         For the Islamic Republic of Pakistan
         Pour la République islamique du Pakistan
         Per la Repubblica islamica del Pakistan
         Pakistānas Islāma Republikas vārdā
         Pakistano Islamo Respublikos vardu
         A Pakisztáni Iszlám Köztársaság részéről
         Għar-Repubblika Iżlamika tal-Pakistan
         Voor de Islamitische Republiek Pakistan
         W imieniu Islamskiej Republiki Pakistanu
         Pela República Islâmica do Paquistão
         Pentru Republica Islamică Pakistan
         Za Pakistanskú islamskú republiku
         Za Islamsko republiko Pakistan
         Pakistanin islamilaisen tasavallan puolesta
         För Islamiska republiken Pakistan

   PRÍLOHA I
   Predbežný zoznam dohôd uvedených v článku 1 tejto dohody

               a)

               Dohody medzi Pakistanskou islamskou republikou a členskými štátmi Európskeho spoločenstva o leteckých službách, ktoré boli uzavreté, podpísané a/alebo predbežne uplatňované v čase podpisu tejto dohody:

                           —

                           Dohoda medzi rakúskou spolkovou vládou a vládou Pakistanskej islamskej republiky o leteckých službách podpísaná v Rawalpindi 28. mája 1971, ďalej v prílohe II len „dohoda medzi Pakistanom a Rakúskom“;
                           naposledy zmenená memorandom o porozumení podpísaným v Islamabade 27. septembra 2006, ďalej v prílohe II len „memorandum o porozumení medzi Pakistanom a Rakúskom“,

                           —

                           Dohoda medzi vládou Bulharskej ľudovej republiky a vládou Pakistanskej islamskej republiky o leteckých službách podpísaná v Islamabade 22. októbra 1969, ďalej v prílohe II len „dohoda medzi Pakistanom a Bulharskom“,

                           —

                           Dohoda medzi vládou Československej socialistickej republiky a vládou Pakistanskej islamskej republiky týkajúca sa leteckých služieb podpísaná v Prahe 2. septembra 1969, ďalej v prílohe II len „dohoda medzi Pakistanom a Československou republikou“,

                           —

                           Návrh dohody medzi vládou Dánskeho kráľovstva a vládou Pakistanskej islamskej republiky týkajúcej sa leteckých služieb podpísanej v Oslo 23. marca 1999, ďalej v prílohe II len „návrh dohody medzi Pakistanom a Dánskom“;
                           doplnený návrhom memoranda o porozumení medzi škandinávskymi krajinami a Pakistanom podpísaným v Oslo 23. marca 1999,

                           —

                           Dohoda medzi vládou Francúzskej republiky a vládou Pakistanu o leteckých službách podpísaná v Karáči 31. júla 1950, ďalej v prílohe II len „dohoda medzi Pakistanom a Francúzskom“;
                           zmenená výmenou nót datovaných 29. augusta a 20. a 31. októbra 1960;
                           zmenená výmenou nót 2. a 9. júla 1974,

                           —

                           Dohoda medzi Spolkovou republikou Nemecko a Pakistanom o leteckej doprave podpísaná v Bonne 20. júla 1960, ďalej v prílohe II len „dohoda medzi Pakistanom a Nemeckom“;
                           je potrebné ju interpretovať spolu so schválenou zápisnicou podpísanou v Bonne 12. novembra 1998,

                           —

                           Dohoda o leteckých službách medzi vládou Helénskej republiky a vládou Pakistanskej islamskej republiky podpísaná v Aténach 15. novembra 2005, ďalej v prílohe II len „dohoda medzi Pakistanom a Gréckom“,

                           —

                           Dohoda medzi vládou Maďarskej ľudovej republiky a vládou Pakistanskej islamskej republiky o leteckých službách podpísaná v Budapešti 11. mája 1977, ďalej v prílohe II len „dohoda medzi Pakistanom a Maďarskom“,

                           —

                           Dohoda medzi vládou Talianskej republiky a vládou Pakistanskej islamskej republiky o leteckých službách podpísaná v Ríme 5. októbra 1957, ďalej v prílohe II len „dohoda medzi Pakistanom a Talianskom“;
                           zmenená memorandom o porozumení podpísaným v Ríme 16. januára 1974;
                           naposledy zmenená memorandom o porozumení podpísaným v Ríme 24. marca 2004,

                           —

                           Dohoda medzi vládou Maltskej republiky a vládou Pakistanskej islamskej republiky o leteckých službách podpísaná vo Valette 25. apríla 1975, ďalej v prílohe II len „dohoda medzi Pakistanom a Maltou“,

                           —

                           Dohoda medzi vládou Holandského kráľovstva a vládou Pakistanu o leteckých službách podpísaná v Karáči 17. júla 1952;
                           zmenená schválenou zápisnicou podpísanou v Haagu 27. apríla 1995;
                           zmenená schválenou zápisnicou podpísanou v Haagu 28. júna 1995;
                           zmenená memorandom o porozumení podpísaným v Bhurbane 16. novembra 1995,

                           —

                           návrh Dohody medzi vládou Holandského kráľovstva a vládou Pakistanu o leteckých službách daná v Bhurbane 16. novembra 1995, ďalej v prílohe II len „návrh dohody medzi Pakistanom a Holandskom“;
                           zmenená schválenou zápisnicou podpísanou v Haagu 25. marca 1997;
                           naposledy zmenená dôverným memorandom o porozumení podpísaným v Karáči 28. novembra 1998,

                           —

                           Dohoda medzi vládou Poľskej ľudovej republiky a vládou Pakistanskej islamskej republiky o leteckých službách podpísaná v Rawalpindi 30. októbra 1970, ďalej v prílohe II len „dohoda medzi Pakistanom a Poľskom“,

                           —

                           Dohoda medzi vládou Pakistanskej islamskej republiky a vládou Portugalska o leteckých službách podpísaná v Karáči 7. júna 1958, ďalej v prílohe II len „dohoda medzi Pakistanom a Portugalskom“,

                           —

                           Dohoda o leteckej doprave medzi vládou Pakistanskej islamskej republiky a vládou Španielskeho kráľovstva podpísaná v Madride 19. júna 1979, ďalej v prílohe II len „dohoda medzi Pakistanom a Španielskom“;
                           zmenená výmenou nót 20. júla a 29. júla 1988,

                           —

                           Dohoda medzi vládou Rumunskej socialistickej republiky a vládou Pakistanskej islamskej republiky o leteckých službách podpísaná v Rawalpindi 9 januára 1973, ďalej v prílohe II len „dohoda medzi Pakistanom a Rumunskom“,

                           —

                           Návrh dohody medzi vládou Švédskeho kráľovstva a vládou Pakistanskej islamskej republiky o leteckých službách podpísanej v Oslo 23. marca 1999, ďalej v prílohe II len „návrh dohody medzi Pakistanom a Švédskom“;
                           doplnený návrhom memoranda o porozumení medzi škandinávskymi krajinami a Pakistanom podpísaným v Oslo 23. marca 1999,

                           —

                           Dohoda medzi vládou Spojeného kráľovstva Veľkej Británie a Severného Írska a vládou Pakistanskej islamskej republiky o leteckých službách podpísaná v Karáči 14. septembra 1999, ďalej v prílohe II len „dohoda medzi Pakistanom a Spojeným kráľovstvom“;
                           zmenená memorandom o porozumení podpísaným v Londýne 9. februára 2000.

               b)

               Dohody o leteckých službách a iné dohody parafované alebo podpísané medzi Pakistanskou islamskou republikou a členskými štátmi Európskeho spoločenstva, ktoré v čase podpisu tejto dohody ešte nenadobudli platnosť a predbežne sa neuplatňujú:

                           —

                           Dohoda medzi vládou Pakistanskej islamskej republiky a vládou Luxemburského veľkovojvodstva o leteckých službách parafovaná v Karáči 14. októbra 1997, ďalej v prílohe II len „dohoda medzi Pakistanom a Luxemburskom“;
                           doplnená memorandom o porozumení podpísaným v Karáči 14. októbra 1997.

         PRÍLOHA II
   Predbežný zoznam článkov dohôd uvedených v prílohe I, na ktoré odkazujú články 2 až 4 tejto dohody

               a)

               Určenie členským štátom:

                           —

                           článok 3 dohody medzi Pakistanom a Rakúskom a článok 2a memoranda o porozumení medzi Pakistanom a Rakúskom podpísaného v Islamabade 27. septembra 2006,

                           —

                           článok III dohody medzi Pakistanom a Bulharskom,

                           —

                           článok III dohody medzi Pakistanom a Československou republikou,

                           —

                           návrh článku 3 dohody medzi Pakistanom a Dánskom,

                           —

                           článok 2 dohody medzi Pakistanom a Francúzskom,

                           —

                           článok 3 dohody medzi Pakistanom a Nemeckom,

                           —

                           článok 3 dohody medzi Pakistanom a Gréckom,

                           —

                           článok 3 dohody medzi Pakistanom a Maďarskom,

                           —

                           článok II dohody medzi Pakistanom a Talianskom,

                           —

                           článok 3 dohody medzi Pakistanom a Maltou,

                           —

                           článok 4 návrhu dohody medzi Pakistanom a Holandskom,

                           —

                           článok III dohody medzi Pakistanom a Poľskom,

                           —

                           článok II dohody medzi Pakistanom a Portugalskom,

                           —

                           článok III dohody medzi Pakistanom a Rumunskom,

                           —

                           článok 3 dohody medzi Pakistanom a Španielskom,

                           —

                           návrh článku 3 dohody medzi Pakistanom a Švédskom.

                           —

                           článok 4 dohody medzi Pakistanom a Spojeným kráľovstvom.

               b)

               Zamietnutie, zrušenie, dočasné pozastavenie alebo obmedzenie oprávnení alebo povolení:

                           —

                           článok 4 dohody medzi Pakistanom a Rakúskom a článok 2a memoranda o porozumení medzi Pakistanom a Rakúskom,

                           —

                           článok IV dohody medzi Pakistanom a Bulharskom,

                           —

                           článok IV dohody medzi Pakistanom a Československou republikou,

                           —

                           návrh článku 4 dohody medzi Pakistanom a Dánskom,

                           —

                           článok 2 dohody medzi Pakistanom a Francúzskom,

                           —

                           článok 4 dohody medzi Pakistanom a Nemeckom,

                           —

                           článok 4 dohody medzi Pakistanom a Gréckom,

                           —

                           článok 4 dohody medzi Pakistanom a Maďarskom,

                           —

                           článok VIII dohody medzi Pakistanom a Talianskom,

                           —

                           článok 4 dohody medzi Pakistanom a Luxemburskom,

                           —

                           článok 4 dohody medzi Pakistanom a Maltou,

                           —

                           článok 5 návrhu dohody medzi Pakistanom a Holandskom,

                           —

                           článok IV dohody medzi Pakistanom a Poľskom,

                           —

                           článok VIII dohody medzi Pakistanom a Portugalskom,

                           —

                           článok IV dohody medzi Pakistanom a Rumunskom,

                           —

                           článok 4 dohody medzi Pakistanom a Španielskom,

                           —

                           návrh článku 4 dohody medzi Pakistanom a Švédskom;

                           —

                           článok 5 dohody medzi Pakistanom a Spojeným kráľovstvom.

               c)

               Bezpečnosť:

                           —

                           príloha D memoranda o porozumení medzi Pakistanom a Rakúskom,

                           —

                           článok V dohody medzi Pakistanom a Bulharskom,

                           —

                           článok V dohody medzi Pakistanom a Československou republikou,

                           —

                           návrh článku 16 dohody medzi Pakistanom a Dánskom,

                           —

                           článok 8 dohody medzi Pakistanom a Gréckom,

                           —

                           článok 5 dohody medzi Pakistanom a Maďarskom,

                           —

                           článok II dohody medzi Pakistanom a Talianskom,

                           —

                           článok 6 dohody medzi Pakistanom a Luxemburskom,

                           —

                           článok 5 dohody medzi Pakistanom a Maltou,

                           —

                           príloha II k schválenej zápisnici meniacej dohodu medzi Pakistanom a Holandskom z 25. marca 1997,

                           —

                           článok V dohody medzi Pakistanom a Rumunskom,

                           —

                           článok 5 dohody medzi Pakistanom a Španielskom,

                           —

                           návrh článku 16 dohody medzi Pakistanom a Švédskom.

               d)

               Sadzby za prepravu v rámci Európskeho spoločenstva:

                           —

                           článok 9 dohody medzi Pakistanom a Rakúskom,

                           —

                           článok VIII dohody medzi Pakistanom a Bulharskom,

                           —

                           článok VIII dohody medzi Pakistanom a Československou republikou,

                           —

                           návrh článku 11 dohody medzi Pakistanom a Dánskom,

                           —

                           článok 6 dohody medzi Pakistanom a Francúzskom,

                           —

                           príloha 4 schválenej zápisnice podpísanej v Bonne 12. novembra 1998, ktorá sa predbežne vykonáva v rámci dohody medzi Pakistanom a Nemeckom,

                           —

                           článok 13 dohody medzi Pakistanom a Gréckom,

                           —

                           článok 9 dohody medzi Pakistanom a Maďarskom,

                           —

                           článok VI dohody medzi Pakistanom a Talianskom,

                           —

                           článok 10 dohody medzi Pakistanom a Luxemburskom,

                           —

                           článok 9 dohody medzi Pakistanom a Maltou,

                           —

                           článok 6 návrhu dohody medzi Pakistanom a Holandskom,

                           —

                           článok VIII dohody medzi Pakistanom a Poľskom,

                           —

                           článok VI dohody medzi Pakistanom a Portugalskom,

                           —

                           článok IX dohody medzi Pakistanom a Rumunskom,

                           —

                           článok 9 dohody medzi Pakistanom a Španielskom,

                           —

                           návrh článku 11 dohody medzi Pakistanom a Švédskom,

                           —

                           článok 7 dohody medzi Pakistanom a Spojeným kráľovstvom.

         PRÍLOHA III
   Zoznam iných štátov, na ktoré sa odkazuje v článku 2 tejto dohody

               a)

               Islandská republika (podľa Dohody o Európskom hospodárskom priestore);

               b)

               Lichtenštajnské kniežatstvo (podľa Dohody o Európskom hospodárskom priestore);

               c)

               Nórske kráľovstvo (podľa Dohody o Európskom hospodárskom priestore);

               d)

               Švajčiarska konfederácia (podľa Dohody medzi Európskym spoločenstvom a Švajčiarskou konfederáciou o leteckej doprave).


title: Rozhodnutie Rady z  18. januára 2010 , ktorým sa vymenúvajú dvaja členovia riadiacej rady Európskej chemickej agentúry

text:
               22.1.2010

               SK

               Úradný vestník Európskej únie

               C 16/5

         ROZHODNUTIE RADY
   z 18. januára 2010,
   ktorým sa vymenúvajú dvaja členovia riadiacej rady Európskej chemickej agentúry
   2010/C 16/03
   RADA EURÓPSKEJ ÚNIE,
   so zreteľom na Zmluvu o o fungovaní Európskej únie,
   so zreteľom na nariadenie Európskeho parlamentu a Rady (ES) č. 1907/2006 z 18. decembra 2006 o registrácii, hodnotení, autorizácii a obmedzovaní chemikálií (REACH) a o zriadení Európskej chemickej agentúry (1), a najmä na jeho článok 79,
   keďže:

               (1)

               Článok 79 nariadenia (ES) č. 1907/2006 ustanovuje, že Rada by mala za členov riadiacej rady Európskej chemickej agentúry vymenovať jedného zástupcu z každého členského štátu.

               (2)

               Rozhodnutím zo 7. júna 2007 (2) Rada vymenovala 27 členov riadiacej rady Európskej chemickej agentúry.

               (3)

               Na žiadosť belgickej vlády Rada rozhodnutím z 15. novembra 2007 (3) nahradila belgického zástupcu v riadiacej rade.

               (4)

               Belgická vláda informovala Radu o svojom zámere nahradiť belgického zástupcu v riadiacej rade a predložila kandidatúru na nového zástupcu, ktorý by mal byť vymenovaný na obdobie do 31. mája 2011.

               (5)

               Vláda Spojeného kráľovstva informovala Radu o svojom zámere nahradiť zástupcu Spojeného kráľovstva v riadiacej rade a predložila kandidatúru na nového zástupcu, ktorý by mal byť vymenovaný na obdobie do 31. mája 2011,

         PRIJALA TOTO ROZHODNUTIE:
   Článok 1
   Pán Helmut DE VOS, belgickej štátnej príslušnosti, narodený 25. februára 1978, sa vymenúva za člena riadiacej rady Európskej chemickej agentúry ako náhrada za pána Marca LEEMANSA na obdobie od 23. januára 2010 do 31. mája 2011.
   Článok 2
   Pán Arwyn DAVIES, štátnej príslušnosti Spojeného kráľovstva, narodený 17. januára 1957, sa vymenúva za člena riadiacej rady Európskej chemickej agentúry ako náhrada za pána Johna ROBERTSA na obdobie od 23. januára 2010 do 31. mája 2011.
   Článok 3
   Toto rozhodnutie nadobúda účinnosť dňom jeho prijatia.
   Článok 4
   Toto rozhodnutie sa uverejní v Úradnom vestníku Európskej únie.

      V Bruseli 18. januára 2010

            Za Radu

            predsedníčka

         E. ESPINOSA

      (1)  Ú. v. EÚ L 396, 30.12.2006, s. 1. Opravená verzia v Ú. v. EÚ L 136, 29.5.2007, s. 3.

      (2)  Ú. v. EÚ C 134, 16.6.2007, s. 6.

      (3)  Ú. v. EÚ C 280, 23.11.2007, s. 2.


Rozhodnutie Európskeho parlamentu z29. novembra 2007 onávrhu na vymenovanie Michela Cretina za člena Dvora audítorov (C6-0305/2007 - 2007/0814(CNS))


title: Rozhodnutie Komisie zo 17. októbra 1991 o Styčnej skupine pre otázky starších osôb

text:
Dôležité právne oznámenie

|

31991D0544

Úradný vestník L 296 , 26/10/1991 S. 0042 - 0044

		Rozhodnutie Komisiezo 17. októbra 1991o Styčnej skupine pre otázky starších osôb(91/544/EHS)KOMISIA EURÓPSKYCH SPOLOČENSTIEV,so zreteľom na Zmluvu o založení Európskeho hospodárskeho spoločenstva,keďže neustále zlepšovanie životných a pracovných podmienok a harmonický rozvoj hospodárstiev sú cieľmi Európskeho hospodárskeho spoločenstva;keďže Európsky parlament prijal rezolúciu z 18. februára 1982 o situácii a problémoch starších osôb v Európskom spoločenstve [1], rezolúciu z 10. marca 1986 o službách pre staršie osoby [2] a rezolúciu zo 14. mája 1986 o opatreniach spoločenstva na zlepšenie situácie starých osôb [3];keďže Rada prijala rozhodnutie z 26. novembra 1990 o činnostiach spoločenstva pre staršie osoby [4];keďže súčasné demografické pohyby majú tendenciu zvyšovania starnúcej populácie s osobitným dôrazom na veľmi staré osoby; keďže tento trend bude mať značné hospodárske a sociálne dopady, medziiným, na trh zamestnanosti, sociálne zabezpečenie a sociálne výdavky;keďže výmena informácií a skúseností, ako aj spolupráca a porady o opatreniach, ktoré sa týkajú starších osôb, medzi Komisiou, členskými štátmi a zástupcami starších osôb sú dôležité pre rozvoj solidarity v spoločenstve;keďže opatrenia, ktoré sa majú vykonať na úrovni spoločenstva, majú úmysel ozrejmiť a doplniť rôzne typy opatrení, ktoré sa vykonávajú v členských štátoch na rôznych úrovniach;keďže Komisia vo svojom oznámení týkajúcom sa starších osôb navrhuje, aby sa zostavila styčná skupina zahŕňajúca zástupcov organizácií s európskou orientáciou, ktorí pracujú so staršími osobami a/alebo pre staršie osoby;keďže je nevyhnutné, aby takáto skupina dostala štatút založený na získaných skúsenostiach,ROZHODLA TAKTO:Článok 1Komisia týmto ustanovuje Styčnú skupinu pre otázky starších osôb v ďalšom texte nazývanú "skupina".Článok 2Komisia sa môže poradiť so skupinou o všetkých záležitostiach týkajúcich sa ochrany záujmov starších osôb.Článok 31. Skupina sa skladá zo zástupcov organizácií zriadených v členských štátoch, ktoré majú európsku orientáciu, ktoré pracujú so staršími osobami a pre staršie osoby.2. Skupina pozostáva z 20 členov, ktorých mená na žiadosť Komisie poskytnú organizácie, ktoré pracujú v prospech starších ľudí.3. Takéto organizácie poskytnú dvojnásobný počet mien, ako je počet členov, ktorých má Komisia vymenovať. Každá organizácia môže poskytnúť 10 mien.4. Organizácie, ktoré budú požiadané, aby predložili mená, sú vymenované v prílohe k tomuto rozhodnutiu.Článok 41. Členov skupiny vymenuje Komisia.2. Zástupcovia sú vymenovaní za takých istých podmienok ako riadni členovia a v rovnakých počtoch. Zástupcovia automaticky nahradia riadnych členov, ak títo sú neprítomní alebo indisponovaní.3. Miesta sa pridelia nasledovne:—Koordinačný výbor pracujúcich dôchodcov Európskej konfederácie odborových zväzov: | 5 miest |—Eurag — Európska federácia pre sociálnu starostlivosť o staršie osoby: | 5 miest |—Eurolink Age: | 5 miest |—Fiapa — Medzinárodná federácia združení pre starších ľudí: | 5 miest |Článok 51. Funkčné obdobie členov skupiny je 18 mesiacov a môže sa dvakrát obnoviť.2. Ak uplynie funkčné obdobie členov skupiny, títo zostanú vo funkcii, pokiaľ sa nezabezpečí ich náhrada alebo pokiaľ sa neobnoví ich funkčné obdobie.3. Funkčné obdobie člena skupiny sa ukončí pred jeho uplynutím v prípade vzdania sa funkcie, ukončenia členstva v organizácii alebo inštitúcii, ktorú zastupuje alebo v prípade smrti.4. Funkčné obdobie člena skupiny sa môže ukončiť taktiež v prípade, že organizácia alebo inštitúcia, ktorú zastupuje, požiada, aby bol nahradený.V prípade, že člen skupiny je nahradený pred uplynutím svojho funkčného obdobia, nahradí sa na zvyšok funkčného obdobia, a to v súlade s postupom ustanoveným v článku 3.5. Členovia skupiny nedostávajú žiadnu odmenu.Článok 6Zoznam riadnych členov a zástupcov, na účely informovania, uverejní Komisia v Úradnom vestníku Európskych spoločenstiev.Článok 71. Skupina si zvolí predsedu na obdobie 18 mesiacov dvojtretinovou väčšinou prítomných členov. V prípade, že do šiestich týždňov od dátumu ustanovujúcej schôdze sa dvojtretinová väčšina nedosiahne, počas doby trvania funkčného obdobia skupiny jej predsedá Komisia.2. Skupina si môže ustanoviť podskupiny.Článok 81. Skupina sa stretne v priestoroch Komisie, keď ju táto zvolá. Schôdze sa konajú aspoň dvakrát do roka, a okrem toho, na požiadanie dvoch tretín členov skupiny.2. Na schôdzach sa zúčastnia zástupcovia odborov Komisie, ktorých sa týka práca skupiny a zástupcovia pracovných skupín.3. V nutnom prípade môže skupina z vlastného podnetu alebo na žiadosť Komisie prijať stanoviská podľa písomného postupu v súlade s opatreniami ustanovenými v rokovacom poriadku skupiny.Článok 9Komisia zabezpečí sekretariát pre prácu skupiny a jej podskupín.Článok 101. Skupina môže prizvať ktorúkoľvek osobu, ktorá je odborníkom v príslušnej oblasti zahrnutej do programu agendy, aby sa zúčastnila na jej práci ako expert.Experti sa zúčastnia na tej práci, na ktorú boli pozvaní.2. Skupina môže prizvať zástupcov odborných organizácií, ktorých sa osobitne týka predmet zahrnutý do programu schôdze, aby sa zúčastnili jej práce ako pozorovatelia. Pozorovatelia sa zúčastnia na tej práci, na ktorú boli pozvaní.3. Komisia môže pozvať osoby, ktoré sú odborníkmi v oblasti záležitostí týkajúcich sa starších osôb, aby sa zúčastnili na práci skupiny podľa podmienok ustanovených v odseku 1.Článok 111. Rokovania skupiny sa týkajú stanovísk k požiadavkám, ktoré dostala od Komisie. Nehlasuje sa o nich.2. V prípade, že Komisia požiada skupinu o stanovisko, táto môže určiť konečný termín, do ktorého sa stanovisko vydá.3. Názory vyjadrené zastúpenými organizáciami sa zaznamenajú do zápisnice.4. V prípade, že požadované stanovisko sa zakladá na jednomyseľnej dohode v rámci skupiny, táto vydá spoločné závery a pripojí ich k zápisnici.Článok 12Skupina však môže po porade s Komisiou rozhodnúť z vlastného podnetu, že vydá stanovisko, ak takéto opatrenie schváli dvojtretinová väčšina prítomných členov.Článok 13Bez toho, aby boli dotknuté ustanovenia článku 214 zmluvy, sú členovia skupiny povinní neodhaliť informácie, ktoré získali prostredníctvom práce v skupine, v jej kancelárii alebo pracovnej skupine, a to vždy, keď ich Komisia informuje, že požadované stanovisko alebo položená otázka sa týka dôvernej záležitosti.V takomto prípade sa na schôdzi môžu zúčastniť iba členovia skupiny a zástupcovia odborov Komisie.Článok 14Toto rozhodnutie nadobudne účinnosť 17. októbra 1991.V Bruseli 17. októbra 1991Za KomisiuVasso Papandreoučlen Komisie[1] Ú. v. ES C 66, 15.3.1982, s. 71.[2] Ú. v. ES C 88, 14.4.1986, s. 17.[3] Ú. v. ES C 148, 16.6.1986, s. 61.[4] Ú. v. ES L 28, 2.2.1991, s. 29.--------------------------------------------------PRÍLOHANasledovné orgány sú vyzývané na predloženie mien kandidátov na členstvo v styčnej skupine:- Koordinačný výbor pracujúcich dôchodcov Európskej konfederácie odborových zväzov- Eurag — Európska federácia pre sociálnu starostlivosť o staršie osoby- Eurolink Age- Fiapa — Medzinárodná federácia združení pre starších ľudí--------------------------------------------------


title: 2012/426/SZBP: Rozhodnutie Politického a bezpečnostného výboru EUCAP NESTOR/1/2012 zo 17. júla 2012 o vymenovaní vedúceho misie Európskej únie na budovanie regionálnych námorných kapacít v Africkom rohu (EUCAP NESTOR)

text:
               25.7.2012

               SK

               Úradný vestník Európskej únie

               L 198/16

         ROZHODNUTIE POLITICKÉHO A BEZPEČNOSTNÉHO VÝBORU EUCAP NESTOR/1/2012
   zo 17. júla 2012
   o vymenovaní vedúceho misie Európskej únie na budovanie regionálnych námorných kapacít v Africkom rohu (EUCAP NESTOR)
   (2012/426/SZBP)
   POLITICKÝ A BEZPEČNOSTNÝ VÝBOR,
   so zreteľom na Zmluvu o Európskej únii, a najmä na jej článok 38 tretí odsek,
   so zreteľom na rozhodnutie Rady 2012/389/SZBP z 16 júla 2012 o misii Európskej únie na budovanie regionálnych námorných kapacít v Africkom rohu (EUCAP NESTOR) (1), a najmä na jeho článok 9 ods. 1,
   keďže:

               (1)

               Podľa článku 9 ods.1 rozhodnutia 2012/389/SZBP sa Politický a bezpečnostný výbor poveruje, aby v súlade s článkom 38 zmluvy prijímal príslušné rozhodnutia na účely vykonávania politickej kontroly a strategického riadenia misie Európskej únie na budovanie regionálnych námorných kapacít v Africkom rohu (EUCAP NESTOR) vrátane rozhodnutia o vymenovaní vedúceho misie.

               (2)

               Vysoká predstaviteľka Únie pre zahraničné veci a bezpečnostnú politiku navrhla vymenovať pána Jacquesa LAUNAYA za vedúceho misie EUCAP NESTOR od 17. júla 2012,

         PRIJAL TOTO ROZHODNUTIE:
   Článok 1
   Pán Jacques LAUNAY sa týmto vymenúva za vedúceho misie Európskej únie na budovanie regionálnych námorných kapacít v Africkom rohu (EUCAP NESTOR) od 17. júla 2012.
   Článok 2
   Toto rozhodnutie nadobúda účinnosť dňom jeho prijatia.

      V Bruseli 17. júla 2012

            Za Politický a bezpečnostný výbor

            predseda

         O. SKOOG

      (1)  Ú. v. EÚ L 187, 17.7.2012, s. 40.


title: Rozhodnutie Rady z 18. novembra 2002, ktorým sa členské štáty v záujme spoločenstva splnomocňujú k ratifikácii alebo pristúpeniu k Medzinárodnému dohovoru o ručení a náhrade škody pri preprave nebezpečných a škodlivých látok na mori z roku 1996 (dohovor HNS)

text:
Dôležité právne oznámenie

|

32002D0971

Úradný vestník L 337 , 13/12/2002 S. 0055 - 0056

		Rozhodnutie Radyz 18. novembra 2002,ktorým sa členské štáty v záujme spoločenstva splnomocňujú k ratifikácii alebo pristúpeniu k Medzinárodnému dohovoru o ručení a náhrade škody pri preprave nebezpečných a škodlivých látok na mori z roku 1996 (dohovor HNS)(2002/971/ES)RADA EURÓPSKEJ ÚNIE,so zreteľom na Zmluvu o založení Európskeho spoločenstva, najmä na jej článok 61, písm. c), článok 67, ods. 1 a článok 300, ods. 2,so zreteľom na návrh Komisie [1],so zreteľom na stanovisko Európskeho parlamentu [2],keďže:(1) Medzinárodný dohovor o zodpovednosti a náhrade škody pri preprave nebezpečných a škodlivých látok na mori z roku 1999 (ďalej len "dohovor HNS") je zameraný na zabezpečenie primeranej, okamžitej a účinnej náhrady škody osobám, ktoré boli poškodené uvoľnením nebezpečných a škodlivých látok pri preprave na mori; dohovor HNS vypĺňa značnú medzeru v medzinárodnej úprave zodpovednosti za znečisťovanie morí.(2) Články 38, 39 a 40 dohovoru HNS majú vplyv na sekundárnu legislatívu spoločenstva a uznávanie a výkon súdnych rozhodnutí, ako je ustanovené v nariadení Rady (ES) č. 44/2001 z 22. decembra 2000 o súdnej právomoci, uznávaní a výkone rozsudkov v občianskych a obchodných veciach [3].(3) Spoločenstvo je preto výlučne kompetentné vo vzťahu k článkom 38, 39 a 40 dohovoru HNS, nakoľko uvedený dohovor má vplyv ma pravidlá stanovené v nariadení (ES) č. 44/2001; členské štáty sú naďalej kompetentné v záležitostiach, ktoré sú predmetom dohovoru a ktoré nemajú vplyv na právo spoločenstva.(4) Podľa dohovoru HNS len suverénne štáty môžu byť jeho zmluvnou stranou; v krátkodobom horizonte sa neplánuje ďalšie otvorenie rokovaní na účely zohľadnenia kompetencie spoločenstva v tejto záležitosti; nie je preto pre spoločenstvo v súčasnosti možné ratifikovať alebo pristúpiť k dohovoru HNS ani nie je žiadna perspektíva tak urobiť v blízkej budúcnosti.(5) Dohovor HNS je osobitne dôležitý vzhľadom na záujmy spoločenstva a jeho členských štátov, pretože ponúka možnosť zlepšenia ochrany obetí podľa medzinárodných pravidiel o zodpovednosti za znečisťovanie morí, v priamej súvislosti s Dohovorom spojených národov o morskom práve z roku 1982.(6) Rozhodujúce pravidlá systému vytvoreného dohovorom HNS patria do národnej kompetencie členských štátov a len ustanovenia o súdnej právomoci a uznávaní a výkone súdnych rozhodnutí sú záležitosťami, ktoré patria do výlučnej kompetencie spoločenstva; vzhľadom na predmetné záležitosti a cieľ dohovoru HNS, prijatie ustanovení uvedeného dohovoru, ktoré patria do kompetencie spoločenstva, sa nemôže oddeliť od ustanovení, ktoré patria do kompetencie členských štátov.(7) Rada by preto mala oprávniť členské štáty k ratifikácii alebo pristúpeniu k dohovoru HNS v záujme spoločenstva, za podmienok stanovených v tomto rozhodnutí;(8) Členské štáty by mali v primeranej lehote ukončiť postupy ratifikácie alebo pristúpenia k dohovoru HNS v záujme spoločenstva; členské štáty by si mali vymeniť informácie o stave ich postupov ratifikácie alebo pristúpenia, aby sa mohlo pripraviť uloženie nástrojov ratifikácie alebo pristúpenia k dohovoru.(9) Spojené kráľovstvo a Írsko sa zúčastnili na prijatí a uplatnení tohto rozhodnutia.(10) V súlade s článkami 1 a 2 protokolu o postavení Dánska priloženého k Zmluve o Európskej únii a Zmluvy o založení Európskeho spoločenstva, sa Dánsko nepodieľa na prijatí tohto rozhodnutia a nie je ním viazané alebo nie je predmetom jeho uplatňovania,PRIJALA TOTO ROZHODNUTIE:Článok 11. Bez toho aby bola dotknutá existujúca právomoc Európskeho spoločenstva, Rada týmto oprávňuje členské štáty k ratifikovaniu alebo pristúpeniu k dohovoru HNS v záujme spoločenstva, za podmienok stanovených v ďalších článkoch.2. Text dohovoru HNS je priložený k tomuto rozhodnutiu.3. V tomto rozhodnutí pojem "členský štát: znamená všetky členské štáty s výnimkou Dánska."Článok 2Pri ratifikácii alebo pristúpení k dohovoru HNS členské štáty vydajú toto vyhlásenie:"Súdne rozhodnutia v záležitostiach, ktoré spadajú pod tento dohovor, vydané súdom v [4]…, sa uznávajú a vykonávajú v [5]…, podľa príslušných vnútorných právnych predpisov spoločenstva. [6]Článok 31. Členské štáty v primeranej dobe a podľa možnosti do 30. júna 2004 uskutočnia potrebné kroky na uloženie svojich nástrojov ratifikácie alebo pristúpenia k dohovoru HNS u generálneho tajomníka Medzinárodnej námornej organizácie.2. Členské štáty do 30. júna 2004 oznámia Rade a Komisii predpokladaný termín ukončenia svojich postupov ratifikácie a prístupu.3. Členské štáty sa budú snažiť o výmenu informácií o stave ich postupov ratifikácie alebo pristúpenia.Článok 4Pri ratifikácii alebo pristúpení k dohovoru HNS budú členské štáty písomne informovať generálneho tajomníka Medzinárodnej námornej organizácie o tom, že sa taká ratifikácia alebo pristúpenie uskutočnili podľa tohto rozhodnutia.Článok 5Členské štáty pri najbližšej príležitosti vyvinú maximálnu snahu aby zabezpečili, že sa dohovor HNS zmení a doplní tak, aby sa mohlo spoločenstvo stať jeho zmluvnou stranou.V Bruseli 18. novembra 2002Za RadupredsedaP. S. Møller[1] Ú. v. ES C 51 E, 26.2.2002, s. 370.[2] Stanovisko predložené 11. júna 2002 (ešte neuverejnené v úradnom vestníku).[3] Ú. v. ES L 12, 161, 16.1.2001, s. 1.[4] Všetky členské štáty, na ktoré sa toto rozhodnutie vzťahuje s výnimkou členského štátu, ktorý vydáva vyhlásenie a s výnimkou Dánska.[5] Členský štát, ktorý vydáva vyhlásenie.[6] V súčasnosti sú tieto predpisy stanovené v nariadení (ES) č. 44/2001."--------------------------------------------------


title: Rozhodnutie Rady (SZBP) 2015/972 z 22. júna 2015 o začatí vojenskej operácie Európskej únie v južnej časti centrálneho Stredozemia (EUNAVFOR MED)

text:
               23.6.2015

               SK

               Úradný vestník Európskej únie

               L 157/51

         ROZHODNUTIE RADY (SZBP) 2015/972
   z 22. júna 2015
   o začatí vojenskej operácie Európskej únie v južnej časti centrálneho Stredozemia (EUNAVFOR MED)
   RADA EURÓPSKEJ ÚNIE,
   so zreteľom na Zmluvu o Európskej únii, a najmä na jej článok 42 ods. 4 a článok 43 ods. 2,
   so zreteľom na rozhodnutie Rady (SZBP) 2015/778 z 18. mája 2015 o vojenskej operácii Európskej únie v južnej časti centrálneho Stredozemia (EUNAVFOR MED) (1), a najmä na jeho článok 5,
   so zreteľom na návrh vysokého predstaviteľa Únie pre zahraničné veci a bezpečnostnú politiku,
   keďže:

               (1)

               Rada 18. mája 2015 prijala rozhodnutie (SZBP) 2015/778.

               (2)

               V nadväznosti na odporúčanie veliteľa operácie by sa mala operácia EUNAVFOR MED začať 22. júna 2015.

               (3)

               V súlade s článkom 5 Protokolu č. 22 o postavení Dánska, ktorý je pripojený k Zmluve o Európskej únii a Zmluve o fungovaní Európskej únie, sa Dánsko nezúčastňuje na vypracúvaní a vykonávaní rozhodnutí a opatrení Únie s obrannými dôsledkami. Dánsko sa preto nezúčastňuje na prijatí tohto rozhodnutia, a nie je ním viazané ani nepodlieha jeho uplatňovaniu a neprispieva na financovanie tejto operácie,

         PRIJALA TOTO ROZHODNUTIE:
   Článok 1
   Operačný plán a pravidlá nasadenia pre vojenskú operáciu Európskej únie v južnej časti centrálneho Stredozemia (EUNAVFOR MED) sa týmto schvaľujú.
   Článok 2
   1.   Operácia EUNAVFOR MED sa začne 22. júna 2015.
   2.   V súlade s článkom 2 ods. 3 rozhodnutia (SZBP) 2015/778 Rada posúdi, či boli splnené podmienky na prechod do ďalšej fázy po prvej fáze, zohľadňujúc akúkoľvek uplatniteľnú rezolúciu Bezpečnostnej rady OSN a súhlas dotknutých pobrežných štátov. S výhradou takéhoto posúdenia Radou a v súlade s článkom 6 ods. 1 rozhodnutia (SZBP) 2015/778 má Politický a bezpečnostný výbor právomoc rozhodnúť o tom, kedy sa má uskutočniť prechod z jednej fázy operácie do druhej.
   Článok 3
   Toto rozhodnutie nadobúda účinnosť dňom jeho prijatia.

      V Luxemburgu 22. júna 2015

            Za Radu

            predsedníčka

         F. MOGHERINI

      (1)  Ú. v. EÚ L 122, 19.5.2015, s. 31.


title: 2004/513/ES:Rozhodnutie Rady z 2. júna 2004 o uzavretí Rámcového dohovoru Svetovej zdravotníckej organizácie o kontrole tabaku

text:
               15.6.2004

               SK

               Úradný vestník Európskej únie

               L 213/8

         ROZHODNUTIE RADY
   z 2. júna 2004
   o uzavretí Rámcového dohovoru Svetovej zdravotníckej organizácie o kontrole tabaku
   (2004/513/ES)
   RADA EURÓPSKEJ ÚNIE,
   so zreteľom na Zmluvu o založení Európskeho spoločenstva, najmä na jej články 95, 133 a 152 v spojení s prvou vetou prvého pododseku jej článku 300 ods. 2 a prvým pododsekom jej článku 300 ods. 3,
   so zreteľom na návrh Komisie,
   so zreteľom na stanovisko Európskeho parlamentu (1),
   keďže:

               (1)

               Komisia viedla v mene spoločenstva rokovania o Rámcovom dohovore o kontrole tabaku pod záštitou Svetovej zdravotníckej organizácie (WHO).

               (2)

               Tento dohovor bol podpísaný v mene Európskeho spoločenstva dňa 16. júna 2003 za predpokladu jeho možného uzavretia v neskoršom termíne v súlade s rozhodnutím Rady z 2. júna 2003.

               (3)

               Tento dohovor by mal byť schválený.

               (4)

               Spoločenstvo, takisto ako jeho členské štáty, má právomoci v oblastiach upravených dohovorom. Je preto žiaduce, aby sa spoločenstvo a jeho členské štáty stali súčasne zmluvnými stranami s cieľom plniť spoločne záväzky, ktoré sú ustanovené v dohovore, a spoločne vykonávať práva, ktoré dohovor priznáva v prípadoch zdieľanej právomoci, aby sa zaručilo jednotné uplatňovanie dohovoru,

         ROZHODLA TAKTO:
   Článok 1
   Týmto sa v mene spoločenstva schvaľuje Rámcový dohovor WHO o kontrole tabaku.
   Znenie dohovoru je pripojené ako príloha I k tomuto rozhodnutiu.
   Článok 2
   Predseda Rady sa týmto oprávňuje vymenovať osobu splnomocnenú v mene spoločenstva na uloženie ratifikačnej listiny, ktorá je uvedená v článku 35 dohovoru, s cieľom vyjadriť vôľu spoločenstva byť viazané týmto dohovorom a vykonať vyhlásenie, ktoré je uvedené v prílohe II k tomuto rozhodnutiu spolu s výkladovým vyhlásením, ktoré je uvedené v prílohe III k tomuto rozhodnutiu.

      V Luxemburgu 2. júna 2004.

            Za Radu

            predseda

         M. MARTIN

      (1)  Stanovisko z 21. apríla 2004 (ešte neuverejnené v Úradnom vestníku).
   PRÍLOHA I

      Rámcový dohovor WHO o kontrole tabaku
       (1)

      (1)  Text dohovoru v autentických jazykoch sa uvedie v anglickom, francúzskom a španielskom vydaní Úradného vestníka Európskej únie.
   PRÍLOHA II

      Vyhlásenie Európskeho spoločenstva podľa článku 35 ods. 3 Rámcového dohovoru WHO o kontrole tabaku
       (1)

      (1)  Text vyhlásenia v autentických jazykoch sa uvedie v anglickom, francúzskom a španielskom vydaní tohto dokumentu.
   PRÍLOHA III
   Vyhlásenie o výklade, ktoré má vypracovať spoločenstvo (1)

      (1)  Text vyhlásenia v autentických jazykoch sa uvedie v anglickom, francúzskom a španielskom vydaní tohto dokumentu.


title: Rozhodnutie Rady z 28. februára 2002 o požiadavke Írska zúčastňovať sa na niektorých ustanoveniach schengenského acquis

text:
Dôležité právne oznámenie

|

32002D0192

Úradný vestník L 064 , 07/03/2002 S. 0020 - 0023

		Rozhodnutie Radyz 28. februára 2002o požiadavke Írska zúčastňovať sa na niektorých ustanoveniach schengenského acquis(2002/192/ES)RADA EURÓPSKEJ ÚNIE,so zreteľom na článok 4 Protokolu, ktorým sa začleňuje schengenské acquis do rámca Európskej únie (ďalej len "Schengenský protokol"),so zreteľom na žiadosť vlády Írska vo forme listov predsedovi Rady zo 16. júna 2000 a z 1. novembra 2001 o účasť na určitých ustanoveniach schengenského acquis, ktoré sú uvedené v týchto listoch,so zreteľom na stanovisko Komisie k tejto žiadosti zo 14. septembra 2000,keďže:(1) Írsko má zvláštne postavenie vo vzťahu k záležitostiam, na ktoré sa vzťahuje hlava IV tretej časti Zmluvy o založení Európskeho spoločenstva, ako sa uznáva v Protokole o postavení Spojeného kráľovstva a Írska a v Protokole o uplatňovaní určitých aspektov článku 14 Zmluvy o založení Európskeho spoločenstva na Spojené kráľovstvo a na Írsko, ktorý pripája Amsterdamská zmluva k Zmluve o Európskej únii a k Zmluve o založení Európskeho spoločenstva;(2) schengenské acquis bolo koncipované a funguje ako koherentný celok, ktorý majú v celosti prijať a uplatňovať všetky členské štáty, ktoré podporujú zásadu zrušenia kontroly osôb na svojich vnútorných hraniciach;(3) Schengenský protokol umožňuje Írsku, aby sa zúčastňovalo na niektorých ustanoveniach schengenského acquis kvôli spomínanému zvláštnemu postaveniu Írska;(4) Írsko prevezme na seba záväzky členského štátu vyplývajúce z článkov schengenského dohovoru z roku 1990, ktoré sa uvádzajú v tomto rozhodnutí;(5) so zreteľom na predtým zmienené zvláštne postavenie Írska, Írsko sa na základe tohto rozhodnutia nezúčastní na tých ustanoveniach Dohovoru z roku 1990, ktorým sa vykonáva Schengenská dohoda zo 14. júna 1985 (ďalej len "Schengenský dohovor"), ktoré sa týkajú hraníc;(6) berúc do úvahy vážne záležitosti, ktorým sa venujú články 26 a 27 Schengenského dohovoru, Írsko bude uplatňovať tieto články spolu s opatreniami uvedenými v tomto rozhodnutí, ktoré vychádzajú z týchto článkov;(7) Írsko požiadalo o účasť na súbore ustanovení schengenského acquis, ktoré sa týkajú zriadenia a prevádzky Schengenského informačného systému (ďalej len "SIS"), s výnimkou pokiaľ ide o ustanovenia týkajúce sa záznamov uvedených v článku 96 schengenského dohovoru a ostatných ustanovení týkajúcich sa týchto záznamov;(8) Rada je toho názoru, že každá čiastočná účasť Írska na schengenskom acquis musí rešpektovať súdržnosť predmetných oblastí, ktoré tvoria celok tohto acquis;(9) Rada teda uznáva právo Írska podať v súlade s článkom 4 Schengenského protokolu žiadosť o čiastočnú účasť, pričom súčasne berie na vedomie, že je potrebné posúdiť vplyv takejto účasti Írska na ustanoveniach týkajúcich sa zriadenia a prevádzky SIS na výklad iných relevantných ustanovení schengenského acquis a na jeho finančné dôsledky;(10) bol dodržaný postup stanovený v článku 2 ods. 1 Dohody uzatvorenej medzi Radou Európskej únie a Islandskou republikou a Nórskym kráľovstvom o ustanovení práv a povinností medzi Írskom a Spojeným kráľovstvom Veľkej Británie a Severného Írska na jednej strane a Islandskou republikou a Nórskym kráľovstvom na strane druhej v oblastiach schengenského acquis, ktoré sa vzťahujú na tieto štáty [1],ROZHODLA TAKTO:Článok 1Írsko sa zúčastňuje na týchto ustanoveniach schengenského acquis:a) vo vzťahu k ustanoveniam Schengenského dohovoru, príslušného záverečného aktu a spoločných vyhlásení:i) články 26 a 27;článok 39;článok 44;články 46 a 47, okrem 47 ods. 2 pís. c);články 48 až 51;články 52 a 53;články 54 až 58;článok 59;články 61 až 66;články 67 až 69;články 71 až 73;články 75 a 76.Články 126 až 130 do tej miery, pokiaľ sa týkajú ustanovení, na ktorých sa Írsko zúčastňuje na základe tohto pododseku.Spoločné vyhlásenie 3 k záverečnému aktu o článku 71 ods. 2;ii) nasledovné ustanovenia týkajúce sa Schengenského informačného systému do tej miery, pokiaľ sa netýkajú článku 96:článok 92;články 93 až 95;články 97 až 100;článok 101 okrem jeho odseku 2;články 102 až 108;články 109 až 111 vo vzťahu k osobným údajom registrovaným v národnej časti SIS Írska;články 112 a 113;článok 114 vo vzťahu k osobným údajom registrovaným v národnej časti SIS Írska;články 115 až 118;iii) iné ustanovenia týkajúce sa Schengenského informačného systému:článok 119;b) vo vzťahu k ustanoveniam dohôd o pristúpení k Schengenskému dohovoru, k ich záverečným aktom a spoločným vyhláseniam:i) Dohoda podpísaná 27. novembra 1990 o pristúpení Talianskej republiky: článok 4;ii) Dohoda podpísaná 25. júna 1991 o pristúpení Španielskeho kráľovstva: článok 4 a záverečný akt, III. časť, deklarácia 2;iii) Dohoda podpísaná 25. júna 1991 o pristúpení Portugalskej republiky: články 4, 5 a 6;iv) Dohoda podpísaná 6. novembra 1992 o pristúpení Helénskej republiky: články 3, 4 a 5 a záverečný akt, III časť, vyhlásenie 2;v) Dohoda podpísaná 28. apríla 1995 o pristúpení Rakúskej republiky: článok 4;vi) Dohoda podpísaná 19. decembra 1996 o pristúpení Dánskeho kráľovstva: články 4 a 6 a záverečný akt, II. časť, spoločné vyhlásenie 3;vii) Dohoda podpísaná 19. decembra 1996 o pristúpení Fínskej republiky: články 4 a 5 a záverečný akt, II. časť, spoločné vyhlásenie 3;viii) Dohoda podpísaná 19. decembra 1996 o pristúpení Švédskeho kráľovstva: články 4 a 5 a záverečný akt, II. časť, spoločné vyhlásenie 3;c) vo vzťahu k nasledovným rozhodnutiam výkonného výboru ustanoveného Schengenským dohovorom do tej miery, pokiaľ sa týkajú ustanovení, na ktorých sa Írsko zúčastňuje na základe pododseku a):i) SCH/Com-ex (93) 14 (zlepšenie praktickej spolupráce medzi súdnymi orgánmi v boji proti nedovolenému obchodu s drogami);SCH/Com-ex (94) 28 rev (osvedčenie stanovené v článku 75 na prepravu drog a/alebo psychotropných látok);SCH/Com-ex (98) 26 def (vytvorenie Stáleho výboru Schengenského vykonávacieho dohovoru) podliehajúce vnútornej dohode, ktorá špecifikuje formy účasti írskych expertov na úlohách vykonávaných pod záštitou príslušnej pracovnej skupiny Rady;SCH/Com-ex (98) 51 rev 3 (cezhraničná policajná spolupráca v oblasti prevencie kriminality a objasňovania trestných činov, keď sa požaduje);SCH/Com-ex (98) 52 (príručka o cezhraničnej policajnej spolupráci);SCH/Com-ex (99) 1 rev 2 (drogová situácia);SCH/Com-ex (99) 6 (telekomunikácie);SCH/Com-ex (99) 8 rev 2 (platenie informátorov);SCH/Com-ex (99) 11 rev 2 (dohoda o spolupráci v konaní o dopravných priestupkoch);SCH/Com-ex (99) 18 (zlepšenie policajnej spolupráce v predchádzaní a objasňovaní trestných činov);ii) SCH/Com-ex (97) 2 rev 2 (vyhlásenie verejnej súťaže na úvodný projekt pre SIS II);SCH/Com-ex (97) 18 (príspevky Nórska a Islandu na prevádzkové náklady CCIS);SCH/Com-ex (97) 24 (budúcnosť SIS);SCH/Com-ex (97) 35 (finančné predpisy CCIS);SCH/Com-ex (98) 11 (CCIS s 15/18 spojeniami);SCH/Com-ex (99) 5 (príručka Sirens);d) vo vzťahu k ustanoveniam nasledovných vyhlásení výkonného výboru ustanoveného Schengenským dohovorom do tej miery, pokiaľ sa týkajú ustanovení, na ktorých sa Írsko zúčastňuje na základe pododseku a):i) SCH/Com-ex (96) decl 6 rev 2 (vyhlásenie o vydávaní);ii) SCH/Com-ex (97) decl 13 rev 2 (únosy neplnoletých);SCH/Com-ex (99) decl 2 rev (štruktúra SIS).Článok 21. Príslušným ministerstvom uvedeným v ustanovení článku 65 ods. 2 Schengenského dohovoru bude Ministerstvo spravodlivosti, rovnosti a právnej reformy.2. Írsko bude účastníkom týchto aktov Rady:a) rozhodnutie 2000/586/SVV z 28. septembra 2000 ustanovujúce postup na zmenu a doplnenie článkov 40 ods. 4 a 5, 41 ods. 7 a 65 ods. 2 Dohovoru, ktorým sa vykonáva Schengenská dohoda zo 14. júna 1985 o postupnom zrušení kontrol na spoločných hraniciach [2] do tej miery, pokiaľ sa toto rozhodnutie týka článku 65 ods. 2 dohovoru z roku 1990;b) smernica 2001/40/ES z 28. mája 2001 o vzájomnom uznávaní rozhodnutí o vyhostení štátnych príslušníkov tretích krajín [3];c) smernica 2001/51/ES z 28. júna 2001 doplňujúca ustanovenia článku 26 Dohovoru, ktorým sa vykonáva Schengenská dohoda zo 14. júna 1985 [4].Článok 3Delegácia v spoločnom dozornom orgáne vytvorená podľa článku 115 Schengenského dohovoru, ktorá zastupuje národný dozorný orgán Írska, nie je oprávnená zúčastňovať sa na postupoch hlasovania v rámci spoločného dozorného orgánu o veciach, ktoré sa týkajú uplatňovania ustanovení schengenského acquis alebo ustanovení, ktoré vychádzajú zo schengenského acquis, na ktorých sa Írsko nezúčastňuje.Článok 41. Bez toho, aby to malo dopad na článok 6 ods. 3, budú rozhodnutím Rady uvedené do platnosti ustanovenia uvedené v článku 1 medzi Írskom a členskými štátmi a inými štátmi, pre ktoré už boli tieto ustanovenia uvedené do platnosti, keď predchádzajúce podmienky na vykonávanie týchto ustanovení boli splnené vo všetkých týchto členských štátoch a iných štátoch. Rada môže rozhodnúť o stanovení odlišných dátumov pre uvedenie do platnosti rôznych ustanovení podľa predmetnej oblasti.2. Skôr ako sa uvedú do platnosti ustanovenia uvedené v článku 1, rozhodne Rada o podrobných právnych a technických úpravách, vrátane ustanovení týkajúcich sa ochrany údajov, ktoré sa týkajú účasti Írska na ustanoveniach uvedených v článku 1 písm. a) bod ii) a iii), písm. c) bod ii) a písm. d) bod ii).3. Každé rozhodnutie podľa odsekov 1 a 2 prijme Rada konajúc na základe jednomyseľnosti jej členov uvedených v článku 1 Schengenského protokolu a zástupcu vlády Írska. Zástupca vlády Spojeného kráľovstva sa tiež zúčastní na rozhodnutiach Rady podľa tohto článku.Článok 51. Írsko bude viazané týmito aktmi Rady:a) rozhodnutie 1999/323/ES z 3. mája 1999 o ustanovení finančného nariadenia upravujúceho rozpočtové aspekty spravovania generálnym tajomníkom Rady zmlúv uzavretých v jeho mene v zastúpení určitých členských štátov, ktoré sa vzťahujú na inštaláciu a fungovanie "serveru Help Desk" riadiacej jednotky fázy II siete Sirens [5], a jeho akékoľvek zmeny a doplnenia;b) rozhodnutie 2000/265/ES z 27. marca 2000 o ustanovení finančného nariadenia upravujúceho rozpočtové aspekty spravovania zástupcom generálneho tajomníka Rady zmlúv uzavretých v jeho mene v zastúpení určitých členských štátov, ktoré sa vzťahujú na inštaláciu a fungovanie komunikačnej infraštruktúry schengenského prostredia "Signet" [6], a jeho akékoľvek zmeny a doplnenia;c) rozhodnutie 2000/777/ES z 1. decembra 2000 o uplatňovaní schengenského acquis v Dánsku, Fínsku a Švédsku, na Islande a v Nórsku [7];d) nariadenie (ES) č. 2424/2001 zo 6. decembra 2001 o vývoji druhej generácie Schengenského informačného systému (SIS II) [8];e) rozhodnutie 2001/886/SVV zo 6. decembra 2001 o vývoji druhej generácie Schengenského informačného systému (SIS II) [9].2. Írsko bude znášať všetky náklady zodpovedajúce technickému výkonu jeho čiastočnej účasti na prevádzke SIS.Článok 61. Toto rozhodnutie sa uverejní v Úradnom vestníku Európskych spoločenstiev.Účinnosť nadobudne 1. apríla 2002.2. Od dátumu prijatia tohto rozhodnutia sa bude Írsko neodvolateľne brať tak, že oznámilo predsedovi Rady podľa článku 5 Schengenského protokolu svoje želanie zúčastniť sa na všetkých návrhoch a iniciatívach, ktoré vychádzajú zo schengenského acquis uvedeného v článku 1.3. Opatrenia vychádzajúce zo schengenského acquis uvedeného v článku 1, ktoré boli prijaté pred prijatím rozhodnutia Rady uvedeného v článku 4 ods. 1 vrátane opatrení uvedených v článku 2 ods. 2 písm. a) až c) nadobudnú pre Írsko účinnosť k dátumu alebo dátumom, na ktorých sa dohodne Rada, podľa článku 4, že uvedie pre Írsko do platnosti acquis uvedené v článku 1, pokiaľ samotné ustanovenia nestanovujú neskorší dátum.V Bruseli 28. februára 2002Za RadupredsedaA. Acebes Paniagua[1] Ú. v. ES L 15, 20.1.2000, s. 2.[2] Ú. v. ES L 248, 3.10.2000, s. 1.[3] Ú. v. ES L 149, 2.6.2001, s.34.[4] Ú. v. ES L 187, 10.7.2001, s. 45.[5] Ú. v. ES L 123, 15.5.1999, s. 51.[6] Ú. v. ES L 85, 6.4.2000, s. 12. Rozhodnutie naposledy zmenené rozhodnutím 2000/664/ES (Ú. v. ES L 278, 31.10.2000, s. 24).[7] Ú. v. ES L 309, 9.12.2000, s. 24.[8] Ú. v. ES L 328, 13.12.2001, s. 4.[9] Ú. v. ES L 328, 13.12.2001, s. 1.--------------------------------------------------